Oficiālais Vēstnesis L 127 , 14/05/2002 Lpp. 0006 - 0006



Komisijas Regula (EK) Nr. 787/2002 (2002. gada 13. maijs), ar kuru saistībā ar eksportu uz Šveici groza Regulu (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 26. panta 3. punktu un 31. panta 14. punktu, tā kā (1) 19. pants Komisijas Regulā (EK) Nr. 174/1999 [3], kurā jaunākie grozījumi izdarīti ar Regulu (EK) Nr. 156/2002 [4], paredz, ka par sieriem, kas norādīti minētās regulas III pielikumā un ko eksportē uz Šveici, jāuzrāda eksporta licence, kurā apliecināts, ka attiecīgo produktu izcelsme ir Kopienā, un kurā norādīts, vai eksporta kompensācija izmaksāta vai ne. Pēc tās eksporta kompensāciju atcelšanas visiem uz Šveici eksportētajiem Kopienas sieriem, kas paredzēta divpusējā Nolīgumā par lauksaimniecības produktu tirdzniecību starp Eiropas Kopienu un Šveices Konfederāciju (še turpmāk "Nolīgums"), kurš parakstīts Luksemburgā 1999. gada 21. jūnijā un kuru apstiprināja ar Padomes 2002. gada 28. februāra Lēmumu [5], un muitas formalitāšu vienkāršošanas labad saskaņā ar 3. protokolu par jēdziena "noteiktas izcelsmes izstrādājumi" definīciju un administratīvās sadarbības metodēm Eiropas Ekonomikas kopienas un Šveices Konfederācijas 1972. gada 22. jūlija Nolīgumā, kurā jaunākie grozījumi izdarīti ar EK un Šveices Apvienotās komitejas 2001. gada 24. janvāra Lēmumu Nr. 1/2001 [6] un kurš apstiprināts ar Padomes 1972. gada 19. decembra Regulu (EEK) Nr. 2840/72 [7] būs atļauts sieru eksports uz Šveici ar vienkāršu eksporta deklarāciju, ko papildina izcelsmes apliecinājums. Tādēļ minētais noteikums jāgroza un III pielikums jāsvītro. (2) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 174/1999 groza šādi. 1. Regulas 19. pantu aizstāj ar šādu: "19. pants Lai varētu saņemt muitas nodokļu samazinājumu vai atbrīvojumu par to sieru ievešanu Šveicē, kas uzskaitīti Nolīguma par lauksaimniecības produktu tirdzniecību starp Eiropas Kopienu un Šveices Konfederāciju III pielikuma 2. papildinājumā, vajadzīga eksporta deklarācija, kuru papildina izcelsmes apliecinājums un kura izdota saskaņā ar Eiropas Ekonomikas kopienas un Šveices Konfederācijas 1972. gada 22. jūlija Nolīguma 3. protokolu." 2. Svītro III pielikumu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 2002. gada 1. jūnija. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 13. maijā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 79, 22.3.2002., 15. lpp. [3] OV L 20, 27.1.1999., 8. lpp. [4] OV L 25, 29.1.2002., 24. lpp. [5] Oficiālajā Vēstnesī vēl nav publicēts. [6] OV L 51, 21.2.2001., 40. lpp. [7] OV L 300, 31.12.1972., 188. lpp. --------------------------------------------------